**Megállapodás otthoni munkavégzésről**

**Amely létrejött egyrészről:**

Név:

Törzsszám:

Születési dátum:

Munkakör:

Lakóhely,

mint munkavállaló, és a

Cégnév:

Székhely:

mint munkáltató között:

A társasági feladatellátás folyamatosságának, valamint az egészséget nem veszélyeztető és biztonságos munkavégzés követelményeinek biztosítása érdekében elrendelt otthoni munkavégzés alkalmazásához Felek az alábbi megállapodást kötik.

1. A Munkáltató lehetővé teszi a Munkavállaló számára, hogy a Megállapodás megkötését követően a Munkavállaló az irodán kívül és/vagy rugalmas munkaidőben végezze munkáját

A Munkáltató, vagy a közvetlen vezető bármikor jogosult a Munkáltató igényei alapján visszavonni a fent említett jóváhagyást.

Munkavállaló elismeri, hogy tisztában van a kötelező munka-, tűz-, és balesetvédelmi szabályokkal, és vállalja, hogy betartja annak rendelkezéseit, valamint a Munkáltató erre vonatkozó irányelveit.

1. Otthoni munkavégzés esetén a munkavégzés helyszíne a munkáltató székhelyétől, telephelyétől elkülönült hely, **tipikusan a munkavállaló tartózkodási helye.**
2. A munkavállaló feladatait **számítástechnikai eszköz** (céges laptop, laptop és azok valamennyi tartozéka) továbbá céges telefon használatával, önállóan végzi. Amennyiben nem áll rendelkezésre céges laptop, akkor saját számítástechnikai eszközön végzi.

A munkavállaló otthoni munkavégzés során a munkáltató által **e-mail-en vagy céges telefonon** keresztül utasításba adott feladatokat látja el, tehát a munkakörébe tartozó feladatait elektronikus úton (e-mail-en), és/vagy telefonon kapja, és a munkavégzés eredményének megküldése szintén elektronikus úton (e-mail-en), és/vagy telefonon történik a közvetlen felettes felé.

A szükséges **internetelérésről** a munkavállalónak kell gondoskodnia.

Az otthon dolgozó munkavállalónak a munkaidőben történő folyamatos **elérhetőségét** két módon kell biztosítania. A céges e-mail címén, továbbá a céges telefonszámán **munkaidejében elérhetőnek kell lennie.**

1. Otthoni munkavégzés esetén a munkavállalót a munkaszerződésében meghatározott **munkabér** illeti meg.

A **napi munkaidő** szintén változatlan, otthoni munkavégzés esetén a munkaszerződésben meghatározott napi munkaidő lesz irányadó, a munkavállalói tájékoztatóban meghatározott időpontok között.

A munkavállaló **munkáját közvetlen szakmai vezetőjének (szakterületi vezetőjének/szervezeti egység vezetőjének) irányítása alapján**, a munkáltatói jogkör gyakorlójának utasítása szerint végzi.

A Munkáltató **nem téríti meg** a Munkavállalónak a rugalmas munkavégzés során **felmerült költségeit.**

1. Ez a megállapodás határozatlan időre jött létre, és **bármelyik fél írásban történő értesítésével megszűntethető**, a második szerződött fél által az értesítés kézhezvételétől számítva.

Jelen Megállapodás a Munkavállaló munkaviszonyának megszűnése napján megszűnik.

A Megállapodás két egyforma példányban készült, amelyből mindkét fél jogosult egy-egy példányra.

Dátum …………………………………….

Munkáltató aláírása Munkavállaló aláírása