**„Éves HVG-előfizetéssel jegyet nyerhet Nick Cave budapesti koncertjére”**  
A HVG éves előfizetői nyereményjátékának szabályzata

A Nyereményjáték szabályzat (a továbbiakban: Szabályzat) vonatkozik a HVG Kiadó Zrt. (1037 Budapest, Montevideo utca 14.) „Éves HVG-előfizetéssel jegyet nyerhet Nick Cave budapesti koncertjére” elnevezésű előfizetési akcióra és nyereményjátékra (a továbbiakban: Játék) az alábbi feltételekkel. A Játék szervezője és lebonyolítója a HVG Kiadó Zrt. (továbbiakban: Szervező). A Játékban résztvevő a részvétellel minden további jogcselekmény nélkül, automatikusan elfogadja a jelen Szabályzat rendelkezéseit, és magára nézve kötelezőnek ismeri el az abban foglaltakat.

**A Játékban résztvevő személyek**

A Szervező által szervezett Játékban kizárólag azon 18. életévét betöltött, állandó, bejelentett magyarországi lakóhellyel vagy tartózkodási hellyel rendelkező, cselekvőképes magyar állampolgár, természetes személy vagy a cégnyilvántartásban szereplő jogi személy (továbbiakban: ”Játékos”) vehet részt, aki a játék időtartama alatt legalább egy éves HVG hetilap előfizetést megrendel és a teljes előfizetési összeget a Játék időtartama alatt befizeti, ami megérkezik a HVG Kiadó Zrt. bankszámlájára vagy ügyfélszolgálatára, és akivel szemben nem áll fenn a Játékból történő kizárás bármely feltétele.

**A Játékban NEM vehetnek részt az alábbi személyek:**

* A szervező tulajdonosai, vezető tisztségviselői, munkavállalói, megbízottjai, valamint azok közeli hozzátartozói;
* Egyéb, a lebonyolításban közvetlenül közreműködő cégek tulajdonosai, vezető tisztségviselői, munkavállalói, megbízottjai, valamint azok közeli hozzátartozói;
* Kizárásra kerül, aki bármilyen módon veszélyezteti a Játék tisztességes lebonyolítását, illetve a jelen Szabályzatban részletezett HVG hetilap előfizetés megrendelését visszavonja az éves előfizetés lejárata előtt. A kizárás tényéről a Szervező nem értesíti a Játékost.
* A Játékos kijelenti, hogy a Játékra történő jelentkezés során megadott adatai megfelelnek a valóságnak.

**A Játék leírása**

A Játék ideje alatt a Játékosoknak 20%-os kedvezménnyel van lehetősége előfizetni a HVG hetilapra. Az előfizetés mellett a befizetők részt vesznek a 2 db jegy sorsolásán is, amelyek a 2018. évi budapesti Nick Cave and the Bad Seeds koncertre szólnak, június 21-re.

Részletek: <http://www.budapestarena.hu/program/nick-cave-the-bad-seeds>

**A Játékban azok vehetnek részt, akik**

* Személyes adataik megadásával félévre, 20%-os kedvezménnyel, megrendelik és befizetik a HVG hetilap előfizetést a bolt.hvg.hu/hvg-elofizetes oldalon vagy a HVG Kiadó Zrt. ügyfélszolgálatán e-mailben, telefonon, illetve személyesen, továbbá előfizetésüket nem vonják vissza az egy éves időtartamon belül.
* A promóció időszakában megújítják, és befizetik éves HVG hetilap előfizetésüket.
* A Játékosok abban az esetben vesznek részt a nyereménysorsolásban, ha a kedvezményes előfizetési díjat 2018. június 14.-ig átutalják, vagy bármilyen módon befizetik a HVG Kiadó Zrt. részére.
* Elfogadták a Játék szabályzatát.

**A Játék időtartama**

A Játék 2018. május 22 és 2018. június 14. között zajlik. A Játékban részt venni a Játék meghirdetésének időpontjától a Játék utolsó napján 24:00 óráig lehetséges. A Játék időtartamát megelőzően, illetve az azt követően beérkező előfizetések nem vesznek részt, illetve azok sem, amelyeket nem a fent megadott oldalakon vagy a meghirdetett akcióra hivatkozva rendeltek meg.

**Jelentkezés a játékra, részvételi feltételek**

A Játékosok közül a sorsoláson kizárólag azok vehetnek részt, akik a jelen Szabályzatban meghatározott részvételi feltételeket együttesen és maradéktalanul teljesítik. A Játékra történő jelentkezés a részvételi feltételek teljesülése hiányában nem érvényes, azt a Szervezőnek nem áll módjában elfogadni, és a Játékos nem vehet részt a sorsoláson. A Játékhoz történő csatlakozás a Játék teljes időtartama alatt lehetséges.

**Nyeremény**

A Játék nyereménye: 2 db (azaz 1 Nyertes számára kettő darab, összesen 2 darab) belépőjegy a 2018. évi Nick Cave and the Bad Seeds koncertre szólnak.

Részletek: <http://www.budapestarena.hu/program/nick-cave-the-bad-seeds>

A Nyertesek a sorsolás eredményeképpen, a jelen Szabályzatban foglaltak alapján nyereményre jogosult Játékosok. Amennyiben a Nyertes cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak a törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el.

A nyeremény pénzre át nem váltható. A nyereménnyel kapcsolatban felmerülő adókötelezettség teljesítése során a Szervező és a Játékos kötelesek együttműködni. A Szervező vállalja, hogy kifizeti a nyereményre esetlegesen közvetlenül alkalmazandó adót és járulékot. A Szervező nem vállalja a nyeremény átvételével (pl.: útiköltség), felhasználásával vagy egyébként, a nyereménnyel kapcsolatosan felmerülő egyéb költségek megfizetését.

**Sorsolás**

A sorsolás a Szervező székhelyén a 1037 Budapest Montevideo u. 14-ben kerül megrendezésre 2018. június 15-én 10:00 órakor, egy véletlenszerűség elve alapján működő számítógépes programmal, a HVG Kiadó Zrt. dolgozóiból álló, 3 fős sorsolói bizottság közreműködésével.

A sorsolás alkalmával a nyereményhez 2 fő pótnyertes kerül kisorsolásra. Amennyiben valamely nyertes a nyereményre nem jogosult, vagy a nyereményét a megadott határidőn belül vagy előre egyeztetett időpontban nem veszi át, vagy visszautasítja, a nyereményre a pótnyertes válik jogosulttá. A pótnyertes helyébe is léphet pótnyertes mindaddig, amíg a nyeremény gazdára nem talál.

A nyereménysorsoláson történő részvételre nem jogosult az a Játékos, aki a jelen Szabályzatban meghatározott bármely adatkezelési hozzájárulást vagy HVG hetilap előfizetését visszavonja. Elveszti a nyereményre szóló jogosultságát az a nyertes, aki az e-mail, vagy telefonos értesítést követően 3 napon belül nem jelentkezik a nyeremény átvételére vonatkozóan. Ebben az esetben az első pótnyertes válik jogosulttá a nyereményre.

**Nyertesek értesítése**

A nyerteseket a Játékra történő jelentkezéskor megadott e-mail címén és telefonszámán a sorsolást követő 2 munkanapon belül értesítjük. A nyeremények és a megrendelt előfizetés igénybe vehetőségéhez szükséges a pontos név, lakcím, e-mail cím, és a telefonszám megadása.

**A nyeremények átvétele**

A nyeremény páros belépőket a Szervező postán juttatja el a nyerteseknek. A Szervező nem vállal felelősséget a posta hibájából történő kézbesítési problémákért. A Játékosok kötelesek együttműködni a Szervezővel a nyeremény átvétele érdekében. Amennyiben ennek nem tesznek eleget, és a nyeremény átvétele meghiúsul, a nyeremény a továbbiakban nem vehető át, illetve nem vehető igénybe, és a Szervezőt semmilyen felelősség nem terheli. Amennyiben egy nyertes a sorsolást követően, az előre egyeztetett időpontban a nyereményt nem veszi át, úgy a nyereményre szóló jogosultságát véglegesen elveszíti.

A nyereményt a nyertes Játékos helyett közokiratba vagy magánokiratba foglalt meghatalmazással meghatalmazottja is átveheti oly módon, hogy a meghatalmazás tényéről a Szervező-t előzetesen értesíti, és a meghatalmazás eredeti példányát a Szervező részére átadja.

**Adatkezelés**

Jelen Szabályzat egyben Egyedi Adatkezelési Tájékoztatónak is minősül. A személyes adatok felvétele a Játékosok önkéntes hozzájárulásán, a nyertes Játékos(ok) személyes adatainak kezelése az adózás rendjéről szóló 2003. évi XCII. törvényen, a számvitelről szóló 2000. évi C. törvényen és a személyi jövedelemadóról szóló 1995. évi CXVII. törvényen alapul.

A Szervező a nyeremények átvételéről kép-, hang- illetve filmfelvételt készíthet, és a nyertes (Játékos(ok) képmását, hangját rögzíti, és kizárólag a Játékkal a sorsolást követő 30 napig nyilvánosságra hozhatja.

**Felelősség**

A pályázatok hiányosságáért (név-, címelírás, stb.), a Szervező nem vállal felelősséget. A Szervező a nyereménnyel kapcsolatos minőségi problémákért, esőnapért, az előadás elmaradásáért kizárja a felelősségét, kivéve, ha a felelősség kizárását a magyar jogszabályok kifejezett rendelkezéssel tiltják. A Szervező kizár minden felelősséget bármilyen kártérítési, kártalanítási igényért a Játékokban való részvétel során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért. A Játékos a Játékban történő részvétellel kifejezetten lemond a Játék lebonyolításával, a sorsolással, a nyereménnyel, a nyertessel kapcsolatos, a Szervezővel vagy bármely harmadik személlyel szembeni igényérvényesítésről. A Szervező a Játék pontosságáért, megbízhatóságáért, hibamentes működéséért, teljességéért, adott célra való alkalmasságáért semmilyen felelősséget nem vállal. Szervező nem vállal továbbá felelősséget azért, ha a Játék időtartama alatt a Játék, illetve a Játékot, valamint a jelen Szabályzatot tartalmazó weboldal technikai okokból időszakosan nem érhető el. A Szervező nem felel továbbá a rajta kívül álló okkal (például az Internetes hálózatban keletkezett technikai meghibásodással vagy kimaradással) összefüggésben keletkezett hibákért és ezek következményeiért.

**Egyéb**

A Szervező fenntartja magának a jogot a jelen Szabályzat megváltoztatására. A Szabályzat a Játék időtartama alatt, és a sorsolást követő 14 napig elérhető a <https://static.hvgrt.hu/bolt/nickcave-jatekszabaly/nickcave-jatekszabaly.html> weboldalon.

Budapest, 2018. május 17.